ትግርኛ BBC News, ትግርኛናብቲ ትሕዝቶ ቀጽሉ ክፍልታት ዜና ቪድዮ ኣመና ፍቱዋት ዜና ቪድዮ ኣመና ፍቱዋት ዶክተር ቴድሮሰ ኣድሓኖም፡ "ዓለም ሓድነት ኣብ እትጠልበሉ እዋን መርአያ ዝኾነ መራሒ" 8 ሚያዝያ 2020 ምንጪ ስእሊ, Getty Images ፕረዚደንት ኣመሪካ ዶናልድ ትራምፕ ኣብ ልዕሊ ሓላፊ ውድብ ጥዕና ዓለም ዶክተር ቴድሮስ ኣድሓኖም ነቐፌታ ምፍናዎም ስዒቡ፡ ዝተፈላለዩ መራሕቲ ኣፍሪቃ ንዶክተር ቴድሮስ ዘለዎም ድጋፍ ይገልጹ ኣለዉ። ትራምፕ፡ ሎሚ መዓልቲ ፡" ውድብ ጥዕና ዓለም ብቐንዱ በኣመሪካ ዝድጎም እንተኾነ'ኳ፡ ንቻይና ዝወገነ ትካል እዩ" ክብል ነቒፉ። ነዚ ስዒቡ ኮሚሽነር፡ ኮሚሽን ሕብረት ኣፍሪቃ፡ ሞሳ ፋኪ ማሓማት፡ "ሕብረት ኣፍሪቃ ንውድብ ጥዕና ዓለምን ንዳይሬክትሩ ዶክተር ቴድሮስ ኣድሓኖምን ሙሉእ ንሙሉእ ድጋፉ ክህብ እዩ" ክብል ኣብ ትዊተሩ ጽሒፉ። ኣንጻር ኮሮናቫይረስ ዝግበር ዓለማዊ ቃልሲ ዝመርሕ ዘሎ ኢትዮጵያዊ "ኣፍሪቃ መፈተኒ ክታበት ኣይትኸውንን" ዶክተር ቴድሮስ ኣድሓኖም እቲ ኮሚሽነር፡ መንግስቲ ኣመሪካ ኣብ ልዕሊ እቲ ትካልን ኣመራርሕኡን ብፍላይ ድማ ኣብ ልዕሊ ዶክተር ቴድሮስ ዝፍንዎ ዘሎ ወፍሪ ድማ ኣትሪሩ ነቒፉ። ከምኡ ድማ፡ "ኣነ'ውን ብዚ ሓሳብ እየ ዝሰማማመዕ።" ዝበለ ፕረዚደንት ርዋንዳ ፖል ካጋሜ ብወገኑ፡ "እቲ ነቐፌታ ንዶክተር ቴድሮስ፣ ንውድብ ጥዕና ዓለም፣ ወይካኣ ንቻይና ድዩ ወይስ ኣብ ልዕሊ ኹሎም ብኣልማሚት እዩ ዝፍነው ዘሎ?" ክብል ሓቲቱ። ፕረዚደንት ናሚብያ ሃጌ ጄኒግቦ፡ "ዓለም ሓድነት ኣብ እትጠልበሉ እዋን መርአያ ዝኾነ መራሒ" ክብል ንዶ/ር ቴድሮስ ኣድሓኖም ንኢድዎ። እቲ ኮሚሽነር እቲ ሕብረት፡ እቲ ኣመሪካ ዝጀመረቶ ወፍሪ ጠጠው ክብልን ዓለም ኣብ ልዕሊ ኮሮናቫይረስ ብሓባር ክትቃለስን ጸዊዑ። ኣብ ኣመሪካ ከምዝተጀመረ ዝዝረበሉ፡ ኣብ ልዕሊ ዶክተር ቴድሮስ ኣድሓኖም ዘነጻጸረ ፊርማ ብኦንላይን ክተኣኻኸብ ዝቐነየ ኾይኑ፡ ብኣንጻሩ ድማ ንዶ/ር ቴድሮስ ዝድግፍ ካሊእ ፊርማ ምትእኽኻብ ይግበር ኣሎ። ኣመሪካን ውድብ ጥዕና ዓለምን ፕረዚደንት ትራምፕ፡ ኣብቲ ንዶክተር ቴድሮስ ዝነቐፈሉ ኣጋጣሚ፡ ኣመሪካ ንወድብ ጥዕና ዓለም እትገብሮ ድጋፍ ድማ ጠጠው ክተብል ክምእትኽእል ኣንፊቱ ነይሩ። ዶክተር ቴድሮስ ኣድሓኖም፡ ኣማሽዩ ኣብ ዝሃቦ ምላሽ ድማ፡ ኣብዚ እዋን ለበዳ ኮሮናቫይረስ ሕብረትን ምምሕዛይን ጥራሕ ከምዘድሊ ኣበሪሁ። ኣመሪካ ድማ፡ ነቲ ትካል እትገብሮ ድጋፍ፡ ክትቕጽል እያ ኢሉ ከምዝተኣማመን ተዛሪቡ። "ኣብ ገዛና ተዓጺና ክንነብር ኣይንደልን። ዓለም እናጸበበት እያ። ካብ ዝኾነ ጊዘ ንላዕሊ ሕብረት የድልየና" ኢሉ። እንተኾነ፡ ንዝሓለፉ ሰለስተ ኣዋርሕ ኣብ ልዕሊኡ፡ ናይ ቅትለት መፍርራሕን ዓሌታዊ ዘረባን ክፍነዎ ከምዝጸንሐ ንፈለማ እዋን ተዛሪቡ። ዜናታት ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ16 ጥሪ 2021 ቦቢ ዋይን፡ “ንህይወተይን ህይወት በዓልቲ ገዛይን ተጨኒቐ ኣለኹ”ቅድሚ 8 ሰዓታት ስለምንታይ ንፓትሪስ ሉሉምባ ምዝካር ኣድለየ?ቅድሚ 6 ሰዓታት ኣዘራረብቲ ዛዕባታት እናኸረረ ዝመጽእ ዘሎ ጎንጺ ዶብ ኢትዮጵያን ሱዳንን14 ጥሪ 2021 ክልል ኦሮሚያ፡ መምህር ኪቲላ ጉዳታ ስለምንታይ'ዩ 'ተረሺኑ'?12 ጥሪ 2021 3:42 ቪድዮ, ብዛዕባ ፕረዚደንታዊ መረጻ ኡጋንዳ እንታይ ትፈልጡ?, ዕምሪ ፈነወ 3,4212 ጥሪ 2021 ኣብ ኣፍሪቃ ዘሎ መዓልታዊ ዝርገሐ ኮሮናቫይረስ ዘርኢ ሰሌዳ24 መጋቢት 2020 ሱዳን ኣብ መስርሕ ልዝብ ግድብ ሕዳሰ ኣይተሰማመዐትን11 ጥሪ 2021 ምስ ሱዳን ዘሎ ምስሕሓብ ‘ዶብ ናብ ዝነበሮ ተመሊሱ ብሰላም ክፍታሕ ኣለዎ’- ኢትዮጵያ7 ጥሪ 2021 ቦይንግ 737 ነፋሪት ኢንዶኔዥያ ዝወደቐትሉ ከባቢ ተፈሊጡ ተባሂሉ10 ጥሪ 2021 ኣብ ኣብያተ ማእሰርቲ ስዑዲ ዓረብ ዝሳቐዩ ኢትዮጵያውያን፡ መንግስቲ ናብ ዓዶም ክመልሶም ይምሕጸኑ7 ጥሪ 2021 ኣቶ ጃዋር መሓመድ ዝርከቦም ክሱሳት ሎሚ ኣብ ቤት ፍርዲ ቀሪቦም12 ጥሪ 2021 ብብዝሒ ዝተነበ 1 ላዕለዎት መሪሕነት ህወሓት ትማሊ ናብ ቤት ፍርዲ ቀሪቦም 2 ኣብ 50 ግዝኣታት ኣመሪካ ብኣጽዋር ዝተዓጀበ ተቓውሞ ከይካየድ ተሰጊኡ 3 ኡጋንዳ፡ ፕረዚደንት ዩወሪ ሙሰቨኒ ከምዝተዓወተ ተገሊጹ 4 ወድብ ኣንጌላ መርክል፡ ሓድሽ ኣቦ መንበር መሪጹ 5 ሕብረት ኣውሮጳ ኣብ ትግራይ ገበናት ኲናት ተፈጺሙ ክኸውን ከምዝኽእል ስክፍትኡ ገሊጹ 6 ኣብ ትግራይ ምሉእ ኣገልግሎታት መብራህትን ስልክን መዓስ ክጅምር ይኸውን?
